Diari Oficial de la Generalitat Valenciana


Sumari del DOGV 6729, del 07-03-2012 (2012/2312)

RESOLUCIÓ de 6 de febrer de 2012, de la Conselleria de Turisme, Cultura i Esport, per la qual es reconeix el Museu Lladró com a museu de la Comunitat Valenciana.
-----------------------------------------------------------------------------------------------------------------------------------------------------------------

### Dades del document

Número de DOGV
:   6729

Data del DOGV
:   07-03-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2312


Data del document
:   06-02-2012

Organisme emissor
:   Conselleria de Turisme, Cultura i Esport

Tipus de document
:   Resolució

Descriptors 

:   * Almàssera
    * Tavernes Blanques
    * museu
    * legislació

RESOLUCIÓ de 6 de febrer de 2012, de la Conselleria de Turisme, Cultura i Esport, per la qual es reconeix el Museu Lladró com a museu de la Comunitat Valenciana. [2012/2312]  
Vista la documentació presentada per Rosa Lladró Sala, presidenta de Lladró, SA, sol·licitant el reconeixement del Museu Lladró amb seu a Almàssera i Tavernes Blanques com a museu de la Comunitat Valenciana. Tenint en compte que l'esmentat museu reunix tots els requisits establits en la Llei 4/1998, d'11 de juny, de la Generalitat Valenciana, del Patrimoni Cultural Valencià, i en l'Orde de 6 de febrer de 1991, de la Conselleria de Cultura, Educació i Ciència, per la qual es regula el reconeixement de museus i col·leccions museogràfiques permanents de la Comunitat Valenciana.  
Vist l'informe favorable del Servici de Museus i a proposta de la directora general de Patrimoni Cultural, de 2 de febrer de 2012, resolc:  
  
  
Primer  
Reconéixer el Museu Lladró com a museu de la Comunitat Valenciana, als efectes establits en la Llei 4/1998, d'11 de juny, de la Generalitat Valenciana, del Patrimoni Cultural Valencià i en l'Orde de 6 de febrer de 1991 de la Conselleria de Cultura, Educació i Ciència.  
  
  
Segon  
Publicar la present resolució en el Diari Oficial de la Comunitat Valenciana.  
  
Tercer  
Segons el que disposa l'article 13 de l'orde esmentada, la Conselleria de Turisme, Cultura i Esport podrà anul·lar el present reconeixement del museu si es deixen de complir alguns dels requisits exigits en l'esmentada orde.  
  
Quart  
A esta resolució que posa fi a la via administrativa, es podrà interposar el recurs potestatiu de reposició o plantejar directament el recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera de Turisme, Cultura i Esport en el termini d'un mes comptador des de l'endemà de la seua publicació.  
b) El recurs contenciós administratiu, haurà de plantejar-se davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la seua publicació.  
En el cas que el recurrent siga una administració pública, s'actuarà d'acord amb l'article 44 de la Llei 29/98, de 13 de juliol, Reguladora de la Jurisdicció Contenciosa Administrativa.  
  
València, 6 de febrer de 2012.- La consellera de Turisme, Cultura i Esport: Lola Johnson Sastre.